Държавен вестник, бр. 87, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  87
	
(й) одобрява сключването на споразу­
мения, включително меморандуми 
за разбирателство, с държавата 
домакин или трети страни;
	
(к) установява критерии за приемане 
на нови членове в ЦПЮЕ;
	
(л) одобрява молби за членство от дър­
жави и тяхното приемане в ЦПЮЕ;
	
(м) одобрява молби за наблюдатели или 
оперативни партньори, подадени от 
трети страни;
	
(н) приема свои правила за дейност­
та, както и правила и разпоредби, 
необходими за точното прилагане 
на тази Конвенция, включително 
и Насоки за наблюдателите;
	
(о) изпълнява и други задачи, регла­
ментирани в тази Конвенция.
(8) При изпълнението на задачите, опреде­
лени в алинея 7, букви „а“, „б“, „в“, „д“, 
„и“, „й“, „к“, „л“, „м“ и „н“, Съветът 
взема решения с консенсус от всички 
държави членки. При изпълнението на 
всички други задачи решенията на Съ­
вета се вземат с мнозинство две трети 
от държавите членки, освен ако не е 
определено друго в тази Конвенция.
(9) Съветът може да създава комисии и 
работни групи, които да подпомагат 
дейността му.
Член 9
Секретариат
(1) Секретариатът се състои от:
	
(а) генерален директор;
	
(б) директори;
	
(в) служители на ЦПЮЕ.
(2) При изпълнение на задълженията си 
генералният директор, директорите 
и служителите на ЦПЮЕ не могат 
да искат, получават или изпълняват 
разпореждания от правителства или 
от други органи извън ЦПЮЕ.
(3) Всяка държава членка се задължава 
да зачита изключително международ­
ния характер на отговорностите на 
генералния директор, директорите и 
служителите на ЦПЮЕ и не се стреми 
да оказва влияние при изпълнението 
на техните отговорности.
Член 10
Генерален директор
(1) ЦПЮЕ се ръководи от генерален ди­
ректор, който изпълнява функциите 
на главен изпълнителен служител и 
го представлява правно.
(2) Генералният директор се избира за 
срок 4 години. Генералният директор 
може да бъде преизбиран само веднъж.
(3) Генералният директор е гражданин на 
една от държавите членки и се избира 
от Съвета чрез открита и публична 
процедура.
(4) Генералният директор се отчита пред 
Съвета за изпълнението на задълже­
нията си.
(5) Генералният директор отговаря за:
	
(а) ефективното управление на ЦПЮЕ;
	
(б) изготвянето и изпълнението на 
стратегическия план, годишния 
план за действие и бюджета;
	
(в) подготовката и внасянето пред Съ­
вета на годишните доклади;
	
(г) насърчаването и развиването на 
отношенията с държавите членки 
и трети страни;
	
(д) договарянето и сключването на спо­
разумения за получаване на други 
приходи в съответствие с член 36, 
алинея 2;
	
(е) изготвянето и предлагането на 
правила за дейността и разпоредби, 
необходими за точното прилагане 
на тази Конвенция;
	
(ж) представителството на ЦПЮЕ и 
неговите интереси;
	
(з) определянето на някой от дирек­
торите, който да действа от негово 
име в случай на отсъствие или 
неспособност; 
	
(и) изпълнението на други задачи при 
необходимост в съответствие с 
разпоредбите на тази Конвенция.
Член 11
Директори
(1) Генералният директор се подпомага от 
един или повече директори. Съветът 
определя броя, функциите и задълже­
нията на директорите.
(2) Директорите се избират за срок 3 го­
дини. Директорите могат да бъдат 
преизбирани само веднъж.
(3) Директорите са граждани на една 
от държавите членки и се избират 
от Съвета чрез открита и публична 
процедура.
(4) Директорите се отчитат пред гене­
ралния директор за изпълнението на 
възложените им задачи.
Член 12
Служители на ЦПЮЕ
(1) Служители на ЦПЮЕ са всички лица, 
които работят под ръководството и 
контрола на генералния директор и 
директорите.
(2) Служителите на ЦПЮЕ са граждани 
на държавите членки, като се цели 
съразмерно представяне на всички 
държави членки.